Source: http://e-juridic.manager.ro/articole/csm-a-primit-mai-multe-note-si-memorii-pe-tema-controlului-efectuat-de-inspectia-judiciara-la-dna-23875.html
Timestamp: 2017-09-21 05:00:32+00:00
Document Index: 44702414

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ']

E-JURIDIC.RO » Legislatie » CSM a primit mai multe note si memorii pe tema controlului efectuat de Inspectia Judiciara la DNA
Consiliul Superior al Magistraturii a primit mai multe note si memorii pe tema controlului efectuat de Inspectia Judiciara la DNA, a declarat luni, pentru AGERPRES, purtatorul de cuvant al institutiei, judecatorul Stefan Lucaciuc.
Agerpres explica faptul ca, potrivit acestuia, o nota a fost trimisa de inspectorul Elena Radescu, o alta de catre ea si doua colege din echipa de control care ii sustin punctul de vedere, iar o a treia de ceilalti membri ai echipei care a efectuat verificarile la DNA.
"Toate aceste note privesc aspecte legate de modul in care a fost efectuata respectiva actiune de control", a precizat Stefan Lucaciuc.
La CSM a fost inregistrat, in cursul saptamanii trecute, un memoriu transmis de DNA, care se refera la aceeasi actiune de control. Exista, de asemenea, si un punct de vedere al inspectorului sef al IJ pe marginea procesului verbal ce contine concluziile preliminare ale verificarilor efectuate.
"Toate materialele primite pe aceasta tema au fost grupate si transmise Sectiei pentru procurori pentru analiza si propuneri. Deocamdata ele sunt in faza de analiza", a mai spus purtatorul de cuvant al CSM, citat de Agerpres.
Conform aceleiasi surse, purtatorul de cuvant al IJ, Alin Alexandru a spus ca nu a fost sesizata conducerea institutiei pe care o reprezinta cu privire la eventuale nereguli in derularea verificarilor de la DNA si a aflat din presa despre continutul unei note transmise CSM de catre Elena Radescu.
"De la inceputul controlului si pana in prezent, doamna inspector nu a solicitat sa poarte vreo discutie cu nicio persoana din conducerea Inspectiei Judiciare si nici nu a prezentat vreun punct de vedere cu privire la eventuale nereguli in derularea controlului. Conducerea Inspectiei Judiciare a aflat din presa despre continutul acestei note, pana la aceasta ora nefiind comunicata oficial", a declarat luni, pentru Agerpres, Alin Alexandru.
El a adaugat ca la nivelul conducerii institutiei s-a aflat despre intentia inspectorului Elena Radescu de a sesiza CSM dintr-o adresa primita de la DNA.
"Inspectorul sef a aflat despre intentia doamnei inspector de a sesiza Consiliul Superior al Magistraturii dintr-o adresa comunicata de procurorul sef al Directiei Nationale Anticoruptie in data de 28 august. in continuare au fost solicitate doamnei inspector lamuriri cu privire la continutul sesizarii, insa aceasta a indicat conducerii IJ sa se adreseze Consiliului Superior al Magistraturii sau chiar procurorului general al Romaniei, caruia i-ar fi fost adresata in vederea sesizarii in calitate de titular al actiunii disciplinare", a mai spus purtatorul de cuvant al IJ.
Conform aceleiasi surse, un punct de vedere al IJ pe acest subiect ar urma sa fie prezentat ulterior, dupa analiza continutului sesizarii trimise catre CSM.
Potrivit unor informatii aparute in presa, coordonatoarea echipei care a facut controlul la Directia Nationala Anticoruptie, inspectorul Elena Radescu, a trimis CSM o nota in care acuza o persoana din conducerea IJ de imixtiuni de natura a perturba activitatea institutiei verificate, iar pe doua colege de lipsa de tact.
IJ a finalizat pe 25 august controlul la Directia Nationala Anticoruptie, inspectorii avand termen pana pe 6 octombrie sa inainteze raportul Sectiei pentru procurori a Consiliului Superior al Magistraturii. Controlul IJ la DNA privind eficienta manageriala si modul de indeplinire a atributiilor de catre conducerea institutiei a inceput pe 17 iulie.
Votati articolul "CSM a primit mai multe note si memorii pe tema controlului efectuat de Inspectia Judiciara la DNA":
Mai multe articole despre imixtiuni